Rođen 24.02.1970 god. u Zagrebu. Glazbom se pocinje baviti vrlo rano svirajući bas gitaru u raznim demo bendovima, dok tekstove piše od najranijeg djetinjstva. Nakon godina sviranja ("Zvijezde", "Film", Dino Dvornik i "Songkillers"), počinje se profesionalno baviti autorskim radom, u početku pišući samo tekstove a kasnije i glazbu za razne izvođače (Songkillers, Nina Badrić, Vanna, Ivana Banfić, Toni Cetinski, Oliver, Tereza, Jacques Houdek, Maja Blagdan, Severina, Dado Topić, Kim Verson, Bojan Jambrosić, Feminnem...). Nakon godina rada i uspješnih pjesama ("Ako je vrijedilo išta", "Daj mi jedan dobar razlog", "Iz dana u dan(Prokleta bila)", "Vjerujem", "Kosa", "Stotinama godina", "Kao da me nema"...) i danas se uspješno bavi komponiranjem,pisanjem tekstova, programiranjem aranžmana i produkcijom u vlastitom glazbenom studiju u Zagrebu. Aktivan član vise glazbenih institucija i stručnih službi. Od 2011. god. dopredsjednik Hrvatskog društva skladatelja, član stručnog povjerenstva za zaštitu autorskog prava pri HDS-ZAMP-u, član upravnog odbora PORIN-a, član predsjedništva Instituta Hrvatske Glazbe (IHG) ,te sudjeluje u radu mnogih drugih povjerenstava i komisija.